
Ekstudis pli ol 960,000 lernantoj en la Esperanto-kurso de Duolingo 

per la angla lingvo. (Ekde la2Sa de Majo2015) https:// www.duolingo.com/course/ eŭ/B n/LBarn-EspBranta-ŭnlinE 

Ankaŭ ekstudis pli ol 176,000 lernantoj per la hispana lingvo. (Ekde ia 2 Ga de 0 ktDbrD 2 DiB) 
Gis nun 1,136,000 lernantoj ekstudis Esperanton per Duolingo 


★★★★★★★★★★★★★★★★★★★★★★★★★★★★★★★★★★★★★★★★★★★ 


La gramatikaj (lingvaj) kategorioj. D. t j 

La bildo, la Propozicio, konsistas en Esperanto el nur kvar partoj, kvar specoj 
de funkcio en la kompleta bildo. Ni jam menciis la Subjekton, la Predikaton, kaj km 
la Objekton. La kvara parto, la kvara speco, difinas la agon, la Predikaton, kaj tial havas 
adverban karakteron. Ĝi nomiĝas Adjekto, ĉar ĝi estas "alĵetita" al la bildo, sed ne 
bezona, kaj multaj Propozicioj enhavas pli ol unu Adjektojn. Ili kune formas la kvaran 
parton de Propozicio. Estante adverbecaj, ili kutime sed ne ĉiam konsistas el Adverbo aŭ 
el adverbeca Prepozitivo, ekz. "La viro batis la hundon forte per bastono apud la laRp. 
hieraŭmatene, pro perdo de taRmanĝo . 

En kaj pri etnaj lingvoj oni uzas kelkajn prigramatikajn terminojn malsame kiel en 
Esperanto. Ekz. la vorto "predikato", indikanta en Esperanto la agan parton de la 
propozicio, uzatas en kelkaj lingvoj por la tuta parto post la Subjekto, dum ili nomas la 
Predikativojn "komplementoj". En Esperanto ni uzas "Komplemento" por ĉiuj tri specoj 
de difinantoj ante al Substantivo, nome la adjektivon (= epiteto), la prepozitivon (= 
Suplemento), kaj la Subordan Propozicion. Do "La alta monto". "la monto apud la 
maro ". kaj "La monto, kiu formas parton de la landlimo ". En Esperanto ne ekzistas pli ol 
du kazoj nek la Nerekta Objekto, kiu estas unu el la Adjektoj. 

(daŭrigota) 


Marcel Leereveld. 


★★★★★★★★★★★★★★★★★★★★★★★★★★★★★★★★★★★★★★★★★★★ 

“Malgrava historieto pri mia vivo” (Bob Felby) 

Nun AE kopias la tutan libreton iom post iom ĝis la fino. 

Bona rakonto kaj bona Esperanto 

Capitro 2, Mi plenkreskiĝas, fariĝas laboristo kaj esperantisto (la ero) 



Mia patrino kuniris kun mi por aĉeti laborveston por mi. La postan tagon mi eklaboris en 
hufferfabriko en "Nprrebro", t.e. la norda parto de Kopenhago. Mi estis tiam nur 13-jara, kaj la 
laboro estis multe tro peza por mi. Akcidente, ĉar mi ne multon komprenis, mi rompis unu el la 
maŝinoj tie. Tial du tagojn poste mi laboris en la "Kongelige Porcelaensfabrik", t.e. Reĝa 
Porcelanfabriko en "Frederiksberg", iama antaŭurbo, kiu iom post iom fariĝis enŝlosita en 
Kopenhago. Mia amiko, Hilmer, kiu povis bati tamburojn, kaj jam tamburis en marŝorkestro, 
jam laboris tie, kaj li rekomendis al mi la laboron. Mi restis tie kvar jarojn, farante telerojn kaj 
subtasojn. 

Mi regule iris al la publika biblioteko, prunteprenis librojn, kaj legadis kaj legadis. La plej 
multajn librojn mi legis en la dana, sed de tempo al tempo mi legis ankaŭ kelkajn librojn svedajn, 
ĉar oni devas ja ĉiam lerni ion novan, ĉu ne? Kaj mi estas ja ankaŭ kvaronsvedo, ĉar mia patrino 
duonsvedas. 

Pri la germana lingvo mi ankoraŭ havis multajn problemojn, same kiel hodiaŭ, kaj iun 
belan tagon mia patro rekomendis al mi, ke mi lernu la internacian lingvon, Esperanto. "Kio en 
la mondo estas Esperanto?" mi demandis, kaj li respondis, ke ĝi estas neŭtrala lingvo, kaj multe 
pli facila ol la tiama nepopulara germana lingvo. De kie li sciis tion, mi ne scias, sed li ja parolis 
kun multaj homoj dum sia laboro! 

En la danaj gazetoj regule reklamis iu firmao nomita "Expanko". "Expanko" estis 
plankolako, kaj multaj homoj dum jaroj kredis, ke Esperanto estas io, kion oni ŝmiras sur la 
plankon. 

Mi estis membro de junularorganizaĵo kaj ĉiun monaton mi legis ĝian membrogazeton. 
En ĝi estis i.a. ankaŭ ĉiumonata leciono de Esperanto. Mi avide studis la lecionojn, kaj provis 
parkerigi ilin. La unua, kion mi sukcesis parkerigi estis la vorto "avo". Hodiaŭ, 54 jarojn poste, mi 
mem estas avo, kaj du knaboj kaj iliaj gepatroj nomas min "Avo". Du geknaboj nomas min 
"Farfar", t.e. "patro de patro", kaj unu malgranda ĉarmulino nomas mi "Riŝi", t.e. juna princo en 
la sanskrita, sed kelkfoje ŝi nomas min "Grandad". Mi honoras iom pli ol nur unu lingvon ! 


Daŭrigota 


Bob Felby 


★★★★★★★★★★★★★★★★★★★★★★★★★★★★★★★★★★★★★★★★★★★ 


Ĉu vi subskribis la peticion? 

Se vi ankoraŭ ne faris, klaku kaj subskribu la verdan supran lokon. 

Esperanto bezonas milionojn da nomoj. Kion faras la milionoj da Esperantistoj? Subtenu nin! 
Gis hodiaŭ nur 420 subskribis tiun peticion. (Por Esperanto, tiu peticio povus esti gravega,) 

Roger Springer 


klaku ĉi tie 

La Toowoomba Esperanto-Asocio (TES) 


kaj la Brisbana Esperanto-Asocio (BES) 

Ebriaj Ŝoforoj 

Kara Roger, en la numero 332 de Aŭstraliaj Esperantistoj vi komparas la punojn por 
du ebriaj ŝoforoj. Tiu, kiu estas "bonŝanca" esti haltigita de la polico antaŭ ol li kaŭzas 
damaĝon, ricevas "nur" monpunon. Tiu, kiu estas tiom malbonŝanca vundi aŭ eĉ mortigi 
homon, ricevas kelkajn jarojn en malliberejo. Vi demandas, ĉu la krimo ne estas la sama. Mi ne 
konas la aŭstralian juran sistemon, sed mi povas rakonti al vi, ke kaj en Germanujo kaj en 
Danlando ekzistas pluraj krimoj, ĉe kiuj la sekvoj de la krimo ludas rolon rilate al la puno. Vi 
eble pravas, ke la intenco de ambaŭ ŝoforoj estis la sama, sed evidente ne la sekvoj de iliaj 
kontraŭleĝaj agoj. 

/V 

Por la kazo, ke vi volas doni la saman punon al ambaŭ ŝoforoj: Cu ambaŭ iru kelkajn jarojn en 

/V 

malliberejon? Tiam Aŭstralio verŝajne devos konstrui amason da malliberejoj. Cu la popolo 
opinios, ke la puno por la "nura" ebriulo" estas 

/V /V 

justa? Cu ambaŭ nur havu monpunon? Cu tio 
estus kontentiga solvo? 

Aldone: En Germanujo bedaŭrinde kelkaj 
junuloj aŭto-vetveturas en grandurboj. Ofte 
okazas alccidentoj. Nun unuan fojon juĝisto 
decidis, ke tiu ŝoforo, kiu mortigis homon, estu 
punita kiel murdisto. 

Amike, Peter Weide 

★★★★★★★★★★★★★★★★★★★★★★★★★★★★★★★★★★★★★★★★★★★ 

AMO EN EŬROPO - 

EN CIRKONSTANCOJ TUTE MALSAMAJ 

Recenzo per Vera Payne Libro de Trevor Steele 

Ravis al Barrie, Michele kaj mi la opereto La Gaja Vidvino kiun ni spektis ĉe Lia Reĝa 
Moŝto lastan semajnon. Direktoro kaj koregrafo Graeme Murphy prezentis belege brilan 
mondpremieron de ĉi tiu nova Vidvino, lokita ne en La Belle Epoque-aj Balkanoj sed en Art 
Deco-a Parizo. La tri scenoj (por la tri kontentige longaj aktoj) estis spirohalte allogaj, kiel 
ankaŭ la kostumoj. La kantistoj el la O.A. Opero-Kompanio, la muziko de Franz Lehar ludita de 
la O.A. Simfonia Orkestro (la kondukistino poneovostharara) kaj la profesiaj baledo-dancantoj, 
ĉiuj absolute ĉarmegis. Kaj, ho mia kor', la plej bone konata valso (Lipojsilentas, aŭ Mi tiom 
vin amas) ja 'kvazaŭ forprenis la animon de mia korpo' (mi ŝtelis tiun esprimon el P.I.V. kiu tiel 
vortprentras la verbon "ravi"). Se ĉi tiu evento venos al via ŝtato, nepre iru spekti ĝin, eĉ se la 
kosto poste devigos vivtenon nur per pano kaj akvo dum pluraj semajnoj; ĝi meritas la oferon. 

Kaj de la sublima komedieto supre, mi dividu kun vi alian priamo-aferon kiu vin atendas 
- multe malplikoste©kaj kiu estas pli pensiga. Tio estas Amo Inter Ruinoj, nova romaneto 
verkita de nia Trevor Steele. Multe pli serioza, lokita plejparte en Estonio, kun protagonistaj 
nomoj ne ĉiutagaj - krom tiu de Trevis, kies nomo supozigas, ke la aŭtoro skribis pri siaj propraj 
spertoj en orienta Eŭropo. 

Jen, en ne granda libro, ampleksa historio-leciono koncerne la jardekojn post la Dua 
Mondmilito, kaj almenaŭ por mi, revekiĝo de demandoj pri kontraŭjudismo en tiu lando kiel 
en tiom da aliaj 'kristananaj' eŭropaj - antaŭ, dum kaj eĉ post la milito mem. Mi supozas, ke 
en la baltaj regionoj la antagonismo kontraŭ la Sovetunio estis la kialo por la bonvenigo de la 
germana invado; en ĉi tiu rakonto, tiu kontraŭ-rusa eco daŭras. Ankaŭ kaptas la junulojn la 
allogo de kapitalismo kontraŭ tiu de socialismo. Tre plaĉas al mi la akravideco de la aŭtoro 
ambaŭflanke de ĉiu argumento, ĉu politika, ĉu alia. De 
TrevorSteele ni atendas nenion malpli. Ankaŭ tre plaĉa 
estas la simpla, konciza, tute trafa stilo - la kutima, 
preskaŭ 'fabrikmarka'. 

La rolantoj, do, estas el diversaj orienteŭropaj 
landoj - Estonio, Latvio, Ukraino, Rusio - kaj ankaŭ el 
Aŭstralio. Ĉu ili ĉiuj parolas la anglan? La rusan? Ne; ili 
ĉiuj estas - Esperantistoj! (Kaj por propagandi Esperanton 
mi ŝatus vidi anglan tradukon, kvankam mi timas, ke 
aĉetantoj de seriozaj libroj ne abundas en nia lando.) 

Travis (pron. Trevis de la neangloparolantoj) tre rapide 
sentas sin hejme en tiuj foraj landoj, ĝuste kiel Trevor 
dum siaj propraj travivaĵoj en tiuj, al ni, fremdejoj. La 
rakonto okazas en postmilita Talino, ankoraŭ aneksita 
parto de la (tiam ekonomie malforta) Sovetio, ne en la 
tagoj de Stalin, kvankam la KGB ankoraŭ ŝvebas... sed en 
tiuj de Gorbaĉov kaj Jelcin. Guste kiel en Aŭstralio hodiaŭ, 
la junuloj sentas sin pro ekonomiaj kaj aliaj kialoj, ne kontentaj. 



La titolo iom pensigis min: Amo inter Ruinoj. Ruinoj de kio? De postmilitaj landoj, de 
ekonomio, moraleco, espero? Certe temas pri seniluziiĝo. Kaj kio pri amo? Tute ne mankas 
amoro inter la gejunuloj; mi (idealisma?) trovis la rapidecon kun kiu ili kune enlitiĝis iom ne- 
romantika, sed tio estas la kutimo hodiaŭ kiel laŭdire ankaŭ dum tempo de premego, 
ekzemple dum milito. Ĉu nia heroo de AIR trovis la veran amon? Nu, vi devos mem eltrovi. 
Dum mia dua tralego, trafis min multe kion mi preterlasis la unuan fojon. Do, mi invitas ankaŭ 
vin ekkoni Belindan, Virven, Marinan, Arimantason kaj aparte inter ĉiuj, Travison. Jen libreto 
de elstara Esperantisto porvia persona lego-plezuro, kiel ankaŭ por senfina grupdiskutado. 

Vi povas aĉeti de la eldonejo FEL > financo@fel. esperanto.be <. Pro la kosto de 
afranko, estus bone se pluraj homoj kombinu la mendon kaj pagu la afrankon nur unu 
fojon, dividita de x. Feliĉan legadon kaj diskutadon. 

Vera Payne 



★★★★★★★★★★★★★★★★★★★★★★★★★★★★★★★★★★★★★★★★★★★ 



La Manlia Esperanto-Klubo 

Anoj kunvenas la unuan kaj trian sabatojn je la lOatm. 


V" 


Bavarian Beer Cafe, Manly Wharf. Unu taso da klubpagita kafo atendos vin. 

La 5a de Aŭgusto estis la unua sabato. Venu. Lernantoj, vizitantoj ĉiam estas bonvenaj 

Mi ĉeestas tiun bonan Esperanto-klubon kaj raportas al AE pri la klubo. Roger Springer 

★★★★★★★★★★★★★★★★★★★★★★★★★★★★★★★★★★★★★★★★★★★ 



El Adelajdo 



Sabaton, la 29-an de Julio, Norbert Bludau 
prelegis pri la art-ekspozio DOCUMENTA 14, 
kiun organizas ĉiujare la urbo Kassel 
(Germanio). La vizitanto kaj lia edzino pasigas 
en Adelajdo 9 tagojn kaj jam renkontis plurajn 
lokajn esperantistojn. Ĉi-foje ni estis en la 
domo de Indrani Beharry-Lall 11-ope. 

Katja Steele 


★★★★★★★★★★★★★★★★★★★★★★★★★★★★★★★★★★★★★★★★★★★ 

Prepoziciaĵoj kaj Proverbaĵoj. 

PROVERBAĴOJ. 

Jen kelkaj proverbaĵoj ne konataj en Aŭstralio: 

1) . "Tiu kiu ne lernis fremdan lingvon, scias nenion pri sia propra." (Origine de 
Goethe: 'Wer fremde Sprachen nicht kennt, weiss nichts von seiner eigenen'). 

2) . "La grekoj estas kia la genio: nome simplaj. Estas pro tio ke ili estas la eternaj instruantoj". 
(Origine de Nietzsche: 'Die Griechen sind, wie das Genie, einfach: deshalb sind sie die 
unsterblichen Lehrer'). 

3) . "La grekoj traktis ĉiun metiaĵon kiel artaĵon, dum la romanoj traktis ĉiun artaĵon kiel 
metiaĵon". (Marquardt). 

4) . Pri la grekoj: "Ni estas amantoj de beleco, sen troeco". (Greka proverbo; 'Filokalumen 
met'eŭtedeias'). 

PREPOZICIAĴOJ. 

Vi scias, kio estas Prepozicio, nome ĝi difinas, priskribas, limigas, la signifon de substantivo 
aŭ verbo, aŭ kelkfoje de adjektivo aŭ adverbo, kiu substantivo k.t.p. menciatas tuj antaŭ la 
prepozicio kaj havas la nespecialan nomon Determinato. La Prepozicio faras tion kun la helpo 
de alia substantivo aŭ infinitivo kiu menciatastuj malantaŭ la prepozicio. Ekzemple: "Mi havas 
tri arbojn en mia ĝardeno, unu antaŭ kaj du malantaŭ mia domo. Mi plej ŝatas LA ARBON EN 
LA ANTAŬĜARDENO sed mi ŝatas ankaŭ LA DU ARBOJN MALANTAŬ LA DOMO". Temas pri du 
substantivoj, "arbon" kaj "arbojn" kiuj difinatas respektive de "en (la antaŭĝardeno)" kaj de 
"malantaŭ (la domo)". La substantivoj "antaŭĝardeno" kaj "domo" difinas la prepoziciojn: ili ja 
diras "kia speco de "en" kaj kia speco de "malantaŭ". (Pro tio oni eĉ povus diri, sed ne diras, 

"la antaŭĝardena en" kaj "la doma malantaŭ"). La prepozicio kun la ĝin sekvanta substantivo 
(aŭ infinitivo) nomiĝas prepozitivo kaj tiuj kune difinas la antaŭan "la arbon" resp. "la du 
arbojn". Tiuj finaj Determinatoj, substantivo aŭ infinitivo aŭ adjektivo aŭ adverbo, povas 
anstataŭe difinati de kombinaĵo nomita "prepoziciaĵo", konsistanta el unu prepozicio kaj unu 
reduktita prepozitivo. Oni bezonas tiujn prepoziciaĵojn, ĉar ne ekzistas sufiĉe da prepozicioj kaj 
ĉar oni ne ŝatas krei pli da prepozicioj por la pluraj sed neofte bezonataj rilatoj inter du 
substantivoj. 

Ekzistas du specoj da tiaj kombinaĵoj, kaj en etnaj lingvoj nur la unua nomatas 
"prepoziciaĵo". En tiu unua speco la signifo de la prepozicio plilarĝiĝas per la aldono de 
adverbo. Tia adverbo estas redukto de ekstra prepozitivo. Ekzemple "La ekskurso EN LA 
KADRO (= prepozitivo difinanta antaŭan "ekskurso") DE (= simpla prepozicio) la kongreso". La 
anstataŭa kombinaĵo "KADRE DE" nomiĝas Prepoziciaĵo, kiu praktike funkcias kiel unu 
prepozicio. Tiaj prepoziciaĵoj ("kadre de" k.t.p.) (angle: prepositional phrases) povas konsisti 
nur el adverbo kun prepozicio. En la angla pluvivas pluraj el tiaj malnovaj prepoziciaĵoj origine 
same formitaj kiel nun en Esperanto, en kiu ili estas nemultaj sed popularaj: tempe de, 
kombine kun, responde al, k.t.p. Aliaj prepozicioj ol al kaj de kaj kun estas maloftege uzataj por 
tiu celo. 

La dua speco de prepozicia kombino konsistas el du sisekvaj prepozicioj el kiuj la unua 
reprezentas malprecizan prepozitivon. Ekzemple "(Ni paŝis) AL ((iu loko)) EN (la domo)" kaj 
"(Ni promenis) GIS ((momento)) POST (sunsubiro)". Ili korespondas al la anglaj kombinoj " into" 
k.t.p. kaj "until after" k.t.p. kaj uzatas en Esperanto iomete pli ofte ol en etnaj lingvoj. Alia 
ekzemplo: "La seminario okazos EL KUN la dudektria de Aprilo (= from.... inclusive) GIS KUN la 
dua de Majo (= until.... including). Se en tiaj kazoj la unua prepozicio estas "al", ni povas 
anstataŭigi "al" per la akuzativo, do "Ni grimpis sur la monton" (por "al sur la monto"). Eĉ tian 
kombinaĵon de akuzativo plus prepozicio oni rajtas nomi "Prepoziciaĵo", ĉar la funkcio de la 
akuzativo estas ekzakte la sama kiel de prepozicio. 


Marcel Leereveld. 


★★★★★★★★★★★★★★★★★★★★★★★★★★★★★★★★★★★★★★★★★★★ 


NOVAJOJ/OPINIONOJ VIAJ A 

Ĉu la novaj leĝoj kontraŭ terorismo permesas detrui la liberecon de bilionoj da homoj? 

Oni akceptas ke aŭtoj mortigas milionojn da homoj. 

Teroristoj mortigas nurcentojn da homoj. 

Ĉu Hitler gajnis sian potencon per la instigo de simila malamo? Roger Springer 

★★★★★★★★★★★★★★★★★★★★★★★★★★★★★★★★★★★★★★★★★★★ 

Semajna raporto de Melburno 

LUDVESPERO 

Sabaton la 29a de Julio, kvin homoj kunvenis ĉe Alchemists Refuge por nia 
ludvespero. Ni komencis per skrablo, poste ludis la iomete maldecan ludon kartoj 
kontraŭ Esperantujo, kaj finis per kelkaj raŭndoj de Spyfall. 

DIMANĈA KUNVENO 

Dimanĉon la 30a de Julio kvin homoj (inkluzive de gasto de Ballarat) kunvenis ĉe ACMI 
Cafe & Bar. Ni babilis kaj legis du amuzajn rakontetojn prenitaj de Facebook. 

LUNDA KUNVENO 

Lundon la 31a de Julio kvin homoj kunvenis ĉe Ross House. Ni babilis kaj tradukis iom pli 
da Mil koj unu noktoj. 

VENONTAJ KUNVENOJ 

La dimanĉa kunveno ne okazos la 6an de Julio ĉar Petro kaj mi estos refoje en Brisbano. 
Mi ankaŭ kredas ke la ludvespero por Aŭgusto ne okazos; anstataŭe ni ekskursos al 
VVarnambool, sed mi ankoraŭ ne finorganizis tion. 

Lundon 7a de Aŭgusto je 18:30 Lunda kunveno, ĉe Ross House, 247 Flinders Lane 



NUNAJ SEKVANTOJ (Alklaku la nomon por iĝi plua!) 
Meetup - 873 Instagram - 83 
Facebook - 297 Telegram - 20 
Twitter-27 


JoanneJohns 


★★★★★★★★★★★★★★★★★★★★★★★★★★★★★★★★★★★★★★★★★★ 


Esperanto fariĝis 130 jaraĝa 


la 26 -an de Julio 

"Unua Libro" estas la kutima 
nomo de la unua lernolibro de 



lingvo internacia Esperanto. Gin verkis L. L. 
Zamenhof sub la kaŝnomo D-ro Esperanto. 



★★★★★★★★★★★★★★★★★★★★★★★★★★★★★★★★★★★★★★★★★★★ 

